System til kvalitetssikring, resultatvurdering og evaluering på VBC

[bookmark: _Toc514915295][bookmark: _Toc502662086][bookmark: _Toc525315101][bookmark: _Toc525315135][bookmark: _Toc525328415][bookmark: _Toc525644658]
1. Rammer og formål
Lov om gymnasiale uddannelser stiller i §71 krav om, at alle gymnasiale uddannelser har et kvalitetssikringssystem. Det udfoldes i kapitel 10, §59-63 i Bekendtgørelse om de gymnasiale uddannelser, at systemet består af mål for og udvikling af kvaliteten i overensstemmelse med nationale og institutionspolitiske mål. Systemet skal indeholde procedurer for:
· En årlig selvevaluering resulterende i en skriftlig opfølgningsplan indeholdende ændringsbehov, løsningsforslag og operationelle kvalitetsmål, som behandles i bestyrelsen og efterfølgende gøres tilgængelig på skolens hjemmeside (de seneste tre års opfølgningsplaner skal være tilgængelige på skolens hjemmeside).
· Den løbende kvalitetsudvikling og resultatvurdering
· Hvordan elever og lærere involveres i henholdsvis selvevaluering, kvalitetsudvikling og resultatvurdering i forhold til elevernes faglige niveau, trivsel samt overgang til videregående uddannelser.
· Hvordan skolens evalueringsstrategi og evaluering af særlige faglige og pædagogiske indsatsområder indgår i skolens kvalitetssystem.
· Hvordan skolen følger op på den årlige nationale elevtrivselsmåling (hvor resultatet skal offentliggøres på skolens hjemmeside).
[bookmark: _Toc514915296][bookmark: _Toc502662087]Citater fra lov og bekendtgørelse kan læses i bilagsmaterialet til denne tekst.
[bookmark: _Toc525315102][bookmark: _Toc525644659]2. Områder og procedurer
Nærværende tekst udfolder det lovpligtige kvalitetssikringssystem, som det ser ud på Vejen Business College (VBC). Da kvalitetsudvikling og resultatvurdering ses i sammenhæng med den lovpligtige evalueringsstrategi, er denne strategi indarbejdet i systemet.
Der fokuseres på 6 overordnede områder:
1. Gennemførelse (fastholdelse)
2. Elevtrivsel
3. Evaluering
4. Eksamensresultater/løfteevne
5. Overgangsfrekvenser til videregående uddannelser
6. Særlige indsatsområder.
	
[bookmark: _Toc514915297]Hvert af områderne udfoldes nedenfor. Til hvert område er tilknyttet et eller flere kvalitetsmål, og det er disse mål, der er udgangspunktet for den årlige selvevaluering med tilhørende opfølgningsplan.

[bookmark: _Toc525315103][bookmark: _Toc525644660]2.1. Gennemførelse, frafald og fravær

VBC har iværksat en række initiativer for at fastholde hhx-eleverne og hermed sikre en så høj gennemførelsesprocent som muligt:
· Voksen/elev mentorordning (fokus på sociale/personlige problemer)
· Intern psykologhjælp (ved uddannet cand.psyk.aut)
· Læsevejlederordning (ved uddannet læsevejleder)
· Støtte i form af IT-udstyr til ordblinde elever (SPS ”IT-rygsækken”)
· Tutorer. Alle elever tilknyttes fra skolestart en personlig tutor som løbende følgende op på den enkelte elevs trivsel .

Fraværsopfølgning
Udover ovennævnte initiativer har VBC ansat en person (fastholdelseskoordinator) til at følge op på fraværet på hhx. Dette vurderes til at være den bedste løsning i forhold til at flere personer (klasselærer, team, tutorer eller lign) tager sig af opfølgningen. En person giver mere orden, kontinuitet og konsekvens i opfølgningen. Den samme person tager sig også af opfølgningen på manglende afleveringer. Dette er positivt, idet fravær og manglende afleveringer ofte hænger sammen. 
Fastholdelseskoordinatoren følger løbende op på alle elevers fravær og forsømmelser. Et højt fravær kan afspejle dårlig trivsel, og under alle omstændigheder er det vigtigt at reagere hurtigt, så det kan afklares, om der er særlige årsager til fraværet. Fastholdelseskoordinatoren indkalder eleven til samtale(r), hvis fraværet er for højt. Der kan også iværksættes sanktioner. Procedurer og sanktioner vedrørende fraværsopfølgningen står beskrevet i skolens studie/ordensregler for hhx (jf. www.vejenbc.dk)
Der føres systematisk statistik med alle udmeldte elever. Formålet er at undersøge, om der er særlige kendetegn, forhold eller årsager, der gør sig gældende for de elever, der forlader skolen i utide. Ved at være bekendt med disse kendetegn, forhold og årsager vil der kunne gøres en målrettet indsats for at fastholde frafaldstruede elever. 

Ovenstående fastholdelsesinitiativer skal også ses i sammenhæng med de indsatser skolen generelt har i forhold til elevernes trivsels (se afsnit 2.2). Der er dokumentation for, at det giver optimale forudsætninger for læring, hvis elever trives og er trygge i deres rammer, når de skal lære. Samtidig er der evidens for, at mistrivsel øger risikoen for frafald markant.
		
Kvalitetsmål i relation til gennemførelse, frafald og fravær:
	
	- målet er at minimum 86 % af hhx-eleverne gennemfører uddannelsen
- frafaldet på hhx første år må max være 6 %. For alle 3 år på hhx må frafaldet max være 14 %
- den samlede gennemnsnitlige fraværsprocent på hhx må max være på 10%






[bookmark: _Toc525644661]2.2. Elevtrivsel	
[bookmark: _Toc502662088]Det ligger i naturlig forlængelse af skolens overordnede værdisæt (ASTON) at indsatser i relation til elevernes trivsel prioriteres højt.
[bookmark: _Toc525644662]2.2.1. Indsatser på klasseniveau	
[bookmark: _Toc514915299][bookmark: _Toc502662090][bookmark: _Toc525315104]Vejen Business College fokuserer målrettet på at skaffe en god klasserumskultur og et trygt læringsmiljø i den enkelte klasse. Teamlærerne er krumtappen i denne indsats, der blandt andet indbefatter, at eleverne fra første dag udstyres med en tutor (lærer), så ingen elever er overladt til sig selv. Teamets arbejde indbefatter mange trivselsindsatser, hvoraf nogle består i at hjælpe eleverne med at løse problemer på klasseniveau, hvis de måtte opstå. Teamlærerne samarbejder med studievejlederne, tutorerne og mentorerne. Hver klasse har en fast tilknyttet studievejleder, der blandt andet sammen med tutorerne sig af elevernes trivsel på individniveau sammen med tutorerne.  Dette sker løbende og formaliseret for den store gruppe af velfungerende elever og målrettet og koncentreret for en mindre gruppe af elever, der har brug for særlig støtte og opbakning. Her træder skolens mentorordning i kraft. Både teamlærere, tutorer, øvrige undervisere og ledelse har pligt til at gøre studievejlederne opmærksomme på elever, der viser tegn på mistrivsel. Det kan ske med udgangspunkt i observationer i forbindelse med undervisningen eller i forlængelse af løbende målinger af trivslen i de enkelte klasser, elevtrivselsundersøgelser (ETU).
[bookmark: _Toc525644663]2.2.2. Indsatser på skoleniveau
På tværs af klasserne understøtter og faciliterer skolen aktiviteter, der skaber gode forudsætninger for et velfungerende socialt miljø båret af en sund og inkluderende kultur. Skolens udvalgsstruktur indbefatter blandt andet et elevråd, der har løbende dialog med ledelsen, og derfor har let adgang til at formidle ønsker og oplevelser fra eleverne. Eleverne er endvidere repræsenteret i skolens bestyrelse, hvor de på hvert bestyrelsesmøde har mulighed for at give udtryk for elevernes ønsker og oplevelse af skolen. Idrætsdagsudvalget sikrer, at klasserne to gange årligt (september/januar) konkurrerer under helt uformelle rammer.
Udover de faste og tilbagevendende arrangementer med fokus på trivsel, afsætter VBC hvert skoleår ressourcer til et antal tilbud om fællesskabende aktiviteter, der oftest starter som en idé i blandt eleverne. Skolens aktivitetsudvalg bestående af elever fra alle klasser er primus motor i at planlægge, gennemføre og evaluere fællesarrangementer. Skolens aktivitetsudvalg planlægger/gennemfører ligeledes de månedlige fredagscafeer samt skolens elevfester. 

Elevtrivselsundersøgelser (ETU)
Skolen deltager i den lovpligtige årlige nationale elevtrivselsundersøgelse (ETU) blandt eleverne. Undersøgelsen gennemføres i løbet af november måned. I undersøgelsen foretages benchmarking med et bredt udsnit af landets øvrige handelsgymnasier ligesom der foretages en benchmarking med de øvrige skoler i Synergiskolesamarbejdet. Der følges op på resultatet, der drøftes både med elever og lærere. I forbindelse med denne drøftelse opstilles altid i hver klasse tre klare indsatsområder vedrørende trivsel. I forlængelse heraf opstilles på klasseniveau ligeledes en handleplan med tilhørende succeskriterier (kvantitative mål) vedrørende hvert af indsatsområderne. På skoleniveau opstilles ligeledes tre overordnede indsatsområder med tilhørende handleplan og succeskriterier (kvantitative mål). 
	[bookmark: _ftnref1]
		
Kvalitetsmål i relation til trivsel :
	


- Det er skolens mål at det foregående års indsatsområder skal være forbedret på skoleniveau og klasseniveau
	- Vejen Business College skal i den nationale elevtrivselsmåling være placeret på minimum gennemsnittet for alle Synergiskolerne vedrørende trivsel








[bookmark: _Toc514915300][bookmark: _Toc502662092][bookmark: _Toc525315105][bookmark: _Toc525644664]2.3. Evaluering
Beskrivelser af procedurer i dette afsnit udgør samtidig den lovpligtige evalueringsstrategi. Strategien skal fokusere på undervisningsevaluering og evaluering af den enkelte elev. Formålet med strategien er at skabe grundlag for en løbende og konstruktiv dialog mellem elever og lærere, mellem lærere og ledelse og lærerne imellem om undervisningens forløb og elevernes læring.  
[bookmark: _Toc502662093][bookmark: _Toc514915301][bookmark: _Toc525315106][bookmark: _Toc525644665]2.3.1. Undervisningsevaluering	
På hvert enkelt hold foretages evaluering af undervisningen, og evalueringen omfatter som minimum følgende emner: Undervisningens tilrettelæggelse, elevernes forberedelse og motivation, elevernes arbejdsbyrde og lærerens gennemførelse af undervisningen.
Der evalueres som minimum én gang skriftligt (elektronisk) i 1.g, 2.g. og 3.g. senest 30. november. Desuden evalueres der mundtligt efter behov. Når eleverne har evalueret undervisningen, gøres evalueringsresultatet til genstand for en drøftelse mellem elever og lærer, og det aftales hvordan undervisningen eventuelt skal justeres. Resultatet af undervisningsevalueringerne er ligeledes et fast omdrejningspunkt for ledelsens årlige MUS-samtaler med alle lærere. Evalueringerne vil her bla.blive anvendt som et middel til at klarlægge og drøfte eventuelle indsatsområder for den enkelte lærer.
Undervisere, der til MUS-samtaler måtte medbringe en undervisningsevaluering med et påfaldende negativt resultat, skal tilbydes relevant hjælp i form af supervision, efteruddannelse eller lignende. Der skal udarbejdes en opfølgningsplan, hvis der er generelle tendenser i fagets undervisningsevalueringsresultat, der peger på behovet for en forstærket indsats
[bookmark: _Toc514915302][bookmark: _Toc514915303][bookmark: _Toc502662094][bookmark: _Toc525315108]
[bookmark: _Toc525644666]2.3.2. Løbende evaluering af elevernes faglige udvikling
[bookmark: _Toc514915304][bookmark: _Toc525315109]
[bookmark: _Toc525644667]2.3.2.1. Elevsamtaler startende i grundforløbet	
Alle elever mødes af en række samtaler med fokus på henholdsvis trivsel og faglig udvikling. Allerede i grundforløbet i 1.g. afvikles tutorsamtaler samt den individuelle lovpligtige evalueringssamtale i forbindelse med studieretningsvalget. Tutorsamtalerne afvikles af teamlærerene medens den lovpligtige evalueringssamtale varetages af skolens studievejledere. Når studieretningsforløbet er påbegyndt, vil eleven igen indkaldes til en samtale med sin tutor (november), og senere på foråret (marts) afholdes endnu en tutorsamtale, hvor elevens faglige, personlige og sociale situation drøftes. I 2.- og 3.g indkaldes eleven til en samtale med sin tutor i efteråret (november) og i foråret (marts). Der er udarbejdet en spørgeguide, som alle samtalerne kan tage udgangspunkt i.
[bookmark: _Toc514915305][bookmark: _Toc525315110][bookmark: _Toc525644668]2.3.2.2. Konsultationer
Elever og forældre indbydes til forældrekonsultation i 1.g, i februar, når studieretningsforløbet er kommet godt i gang. Ved denne forældrekonsultation har alle elever, forældre til elever i 1.g, mulighed for at tale med alle elevens lærere. Omdrejningspunktet for den enkelte samtale vil være elevens faglige standpunkt i det enkelte fag.
[bookmark: _Toc514915306][bookmark: _Toc525315111][bookmark: _Toc525644669]2.3.2.3. Formativ evaluering i fagene
Der arbejdes i forlængelse af gymnasiereformen 2017 med forskellige former for formativ evaluering i fagene. Alle elever vil derfor møde forskellige evalueringsformer med det formål at fremme den enkeltes læring. Den formative evaluering kan centreres omkring arbejde med feedup, feedforward og feedback.
[bookmark: _Toc514915307][bookmark: _Toc525315112][bookmark: _Toc525644670]2.3.2.4. Summativ evaluering i fagene
Der gives karakterer i 1.g ved afslutningen af grundforløbet (november), i februar og ved slutningen af skoleåret, i 2.- og 3.g i november, februar og ved skoleårets afslutning. Inden karaktererne offentliggøres afholdes teambaseret lærermøde, hvor såvel den enkelte elev som klassen drøftes. Der afvikles desuden års- og terminsprøver efter gældende regler.

[bookmark: _Toc514915308]
		Kvalitetsmål for evaluering af undervisningen:

	- Undervisere, der til MUS-samtaler måtte medbringe en undervisningsevaluering med et påfaldende negativt resultat, har fået tilbudt relevant hjælp i form af supervision, efteruddannelse eller lignende
- Der er udarbejdet en opfølgningsplan, hvis der er generelle tendenser i fagets undervisningsevalueringsresultat, der peger på behovet for en forstærket indsats





[bookmark: _Toc514915310][bookmark: _Toc502662095][bookmark: _Toc525315115]
[bookmark: _Toc525644671]2.4. Eksamensresultater/løfteevne
Den enkelte institution skal offentliggøre eksamensgennemsnit i prøver med ekstern censur fordelt på fag. Eksamensresultater kan ikke stå alene. Undervisningsministeriet leverer derfor et årligt overblik over institutionernes løfteevne i udvalgte fag.
Eksamensresultater og løfteevneanalyser kan bidrage med én vinkel på, hvad en skole og mere specifikt en faggruppe bør være opmærksomme på. Dette på trods af åbenlyse svagheder ved denne form for statistik, hvor eksempelvis elevtyper, eksamensudtræk og elevernes fordeling på A- og B-niveau kan spille en rolle.
Skolens interne procedure for, hvordan eksamensresultater videreformidles og drøftes på skoleniveau, faggruppeniveau og individniveau, præsenteres nedenfor.
Før sommerferien:
- Faglærere på hold, der har været til skriftlig prøve, orienterer sig i karakterlisterne og bemærker over for ledelsen, hvis karakterniveauet som helhed eller på elevniveau er bemærkelsesværdigt i forhold til det forventede. Det kan være nyttige oplysninger, når det skal besluttes, om elevklager skal fremmes eller afvises.
Når årets eksamensresultat foreligger omkring oktober:
- En overordnet analyse af sommerens eksamensresultat på skolen generelt sammenholdt med resultat på landsplan samt en analyse af skolens løfteevne præsenteres for lærerene og drøftes på et lærermøde
- Faggrupperne modtager hvert år en overordnet analyse af sommerens eksamensresultat. Dette sker kun, hvis mere end et hold har været til eksamen, og hvis antallet af eksaminander har en rimelig volumen, faget taget i betragtning. Har kun en enkelt kollega medvirket, sendes alene til den pågældende faglærer
- Faggruppelederen sætter analysen på dagsordenen på det førstkommende faggruppemøde. Ledelsen medvirker på faggruppemødet, hvis faggruppen ønsker det, eller hvis eksamensresultatet skønnes påfaldende. I givet fald drøftes årsager og mulige tiltag i faggruppen
Dialog med enkeltpersoner om mulige årsager til påfaldende eksamensresultater og eventuelle fremadrettede indsatser foregår med undervisere, hvis en hel klasse underpræsterer bemærkelsesværdigt i et fag, eller hvis eksamenskaraktererne afviger væsentligt fra årskaraktererne.
Det er skolens politik, at ledelsen kun drøfter eksamensresultater på et specifikt hold med den pågældende underviser, og at elever alene tilbydes de karakterstatistikker, som skal være tilgængelige på hjemmesiden.
Den årlige selvevaluering, hvad angår eksamensresultater/løfteevne, baserer sig på data fra ministeriets datavarehus

		Kvalitetsmål i relation til eksamensresultater:

	- Eksamensresultatet for en årgang skal som minimum afspejle det forventede eksamensgennemsnit ud fra elevernes socio-økonomiske baggrund 
- Bemærkelsesværdige (negative) resultater i et enkelt fag sammenlignet med landsgennemsnittet undersøges, og som led i opfølgningsplanen skitseres konkrete tiltag, hvis der ikke er naturlige forklaringer på det beskedne resultat
- Løfteevnen må ikke være signifikant negativ for eksamensresultatet
- Løfteevnen må ikke være negativ i tre år i træk, selv om den ikke har været signifikant negativ.






[bookmark: _Toc514915311][bookmark: _Toc502662096][bookmark: _Toc525644672][bookmark: _Toc525315116]2.5. Elevernes overgangsfrekvens til videregående uddannelser
[bookmark: _Hlk522799339][bookmark: _Hlk502308864]Danmarks Statistik følger udviklingen med hensyn til elevernes videre uddannelsesforløb efter den merkantile studentereksamen (hhx). Skolen holder løbende øje med tendenserne på landsplan og i forhold til sammenlignelige skoler (Synergiskolerne). Derudover kan tendenser på skoleniveau hentes frem i Undervisningsministeriets databank. Syddansk Uddannelsesaftale leverer ligeledes i Uddannelsesbarometeret information om elevernes uddannelsesmæssige færden. Der opereres i de ovenfor nævnte databaser med procentandelen af elever, der efter 27 måneder er påbegyndt en videregående uddannelse.

		Kvalitetsmål i relation til overgangsfrekvens 

	· Andelen af hhx-studenter fra VBC, der er påbegyndt en videregående uddannelse efter 27 måneder, skal være på niveau med landsgennemsnittet





[bookmark: _Toc514915312][bookmark: _Toc502662097][bookmark: _Toc525315117]
[bookmark: _GoBack]

[bookmark: _Toc525644673]2.6. Evaluering af særlige faglige og pædagogiske indsatsområder
Skolens kvalitetsplan indeholder en række indsatsområder. I beskrivelsen af hvert område fremgår det, hvordan indsatsen måles/evalueres.
Udover disse indsatsområder foretages jævnligt evaluering af:
· Introduktionsforløbet 
· Grundforløbet
· DHO-forløbet
· SRO-forløbet
· SOP-forløbet
· 130-timerspuljen	
[bookmark: _Toc514915313][bookmark: _Toc525644674][bookmark: _Toc525315118]2.7. Elev og lærerinvolvering i kvalitets- og evalueringsarbejdet
Elever og lærere involveres i skolens kvalitetsarbejde og selvevaluering via skolens udvalg og fora, f.eks. elevråd og lærerråd.


[bookmark: _Toc525644675]2.8. Årshjul 
Nedenfor ses årshjulet for målinger og opfølgning i kvalitetsplanen.
	[bookmark: _Toc502662101][bookmark: _Toc514915314]Tidspunkt
	Handling
	Løbende kvalitetsudvikling

	
Løbende, når relevant
	
Evaluering af særlige faglige og pædagogiske indsatser (introforløb, grundforløb, DHO forløb, SRO forløb, SOP forløb, 130 timers puljen mv.)
Forskellige udvalg afvikler evalueringerne og formilder resultaterne
Beslutninger om indsatser/justeringer indarbejdes i årets selvevaluering.

	
Eventuelle justeringsforslag fremlægges for lærerrådet

	September/Oktober


	Overordnet analyse af sommerens eksamensresultat på skolen generelt sammenholdt med resultat på landsplan samt analyse af skolens løfteevne præsenteres for lærerne og drøftes på lærerådsmøde
	
Aftaler om særlige indsatser, hvis evalueringen viser tegn på udfordringer

	
November
	Undervisningsevaluering i alle fag gennemføres 
	Hver enkelt lærer drøfter evalueringerne med sine hold. På baggrund heraf foretages eventuelle justeringer i det resterende og kommende lignede undervisningsforløb. Resultatet af fag-evalueringerne er ligeledes et fast omdrejningspunkt for ledelsens årlige MUS-samtaler med alle lærere.

	November/december


	Ministeriets nationale trivselsmåling hentes på ministeriets hjemmeside. Tal-evaluering lægges på skolens hjemmeside
	

	
Januar/vinterferie
	Når resultatet af trivselsmålingen (ETU) kendes, drøftes det i SU, med elevrådet, og på lærerrådsmøde. Drøftelserne fører til indsatsområder som indarbejdes i årets selvevaluering/opfølgningsplan
	
Evt. nye trivselstiltag - kvalitetsmål 



	Januar/vinterferie
	MUS, hvor fokuspunkter i undervisningsevalueringen drøftes med henblik på kvalitetsudvikling
	Evt. behov for efteruddannelses bringes i spil

		April
	Årets selvevaluering inkl. opfølgningsplan udarbejdes af skolens ledelse og behandles i skolens udvalg
	Selvevalueringen justeres i forlængelse af dialogen

	
Maj

	Bestyrelsen forelægges selvevaluering inkl. opfølgningsplan. Opfølgningsplan og selvevaluering for de seneste tre år gøres tilgængelig på skolens hjemmeside
	Der følges op på planen


[bookmark: _Toc525644676][bookmark: _Toc525315120]2.9.  Den årlige selvevaluering og opfølgningsplan

Skolens selvevaluering følger op på evaluérbare dele af skolens kvalitetssikringssystem. Der fokuseres på nedenstående områder:
· Gennemførelse
· Frafald,
· Fravær
· Evaluering
· Eksamensresultater
· Løfteevne
· Overgangsfrekvens til videregående uddannelser
· Evaluering af særlige indsatsområder

Selvevalueringen danner udgangspunkt for opfølgningsplanen, der præsenteres for elevrådet og lærerrådet. Bestyrelsen præsenteres for en endelig version af selvevalueringen/opfølgningsplanen, som de enten tilslutter sig eller opfordrer til justeringer af.

	Lov om gymnasiale uddannelser

	§ 71. Institutionens leder fastlægger et system til kvalitetsudvikling og resultatvurdering i forbindelse med uddannelserne og undervisningen.

	Stk. 2. Undervisningsministeren kan fastsætte regler herom.

	
Gymnasiebekendtgørelsen

	Intern evaluering af eleverne

	§ 19. Institutionen fastlægger inden for rammerne af institutionens kvalitetssystem, jf. kapitel 10, en strategi for dens interne, regelmæssige evaluering af undervisningen og elevernes faglige standpunkt og udvikling. Institutionen offentliggør sin strategi på sin hjemmeside.

	Stk. 2. Institutionen omsætter under drøftelse med lærere og elever sin strategi efter stk. 1, således at følgende indgår i institutionens tilrettelæggelse og brug af evalueringerne:

	1) Eleverne er løbende og på varierende måder inddraget i evalueringen af undervisningen og af dem selv.

	2) Evalueringerne af eleverne giver dem viden om deres faglige standpunkt og om, hvordan de fremadrettet kan forbedre sig gennem arbejdet med mål for egen udvikling. Evalueringerne inddrager tillige elevernes udvikling fra grundskoleelev til gymnasieelev og mod at blive studerende. Evalueringerne belyser desuden, hvordan eleverne kan udvikle deres evne til at reflektere over egne læreprocesser og læreprocesser i samarbejde med andre.

	3) Institutionen vejleder med udgangspunkt i den interne evaluering og med inddragelse af elevens studievalgsportfolio, jf. § 5, eleven om valg af studieretning, valgfag og videregående uddannelse.

	4) Institutionens leder og andre relevante ledere anvender resultaterne af de gennemførte evalueringer i institutionens arbejde med at forbedre elevernes faglige udbytte af undervisningen og deres trivsel, jf. kapitel 10.
 



	Institutionens kvalitetssystem og målinger af elevernes/kursisternes trivsel

	§ 59. Institutionen anvender sit system efter lovens § 71 til kvalitetsudvikling og resultatvurdering med henblik på, at institutionen sætter egne mål for og udvikler kvaliteten i sine gymnasiale uddannelser og enkeltfag og opnår resultater i uddannelserne og enkeltfagene i overensstemmelse med de nationale uddannelses- og institutionspolitiske mål, jf. § 1, stk. 4, i lov om institutioner for almen gymnasiale uddannelser og almen voksenuddannelse og § 1, stk. 3, i lov om institutioner for erhvervsrettet uddannelse.

	Stk. 2. Institutionen anvender samme kvalitetssystem for alle de gymnasiale uddannelser og enkeltfag, som den udbyder.

	§ 60. Kvalitetssystemet skal indeholde en procedure for en årlig selvevaluering og den løbende kvalitetsudvikling og resultatvurdering.

	Stk. 2. Institutionens kvalitetssystem skal fastlægge en procedure for inddragelse af elever/kursister og lærere og skal omfatte selvevaluering, kvalitetsudvikling og resultatvurdering i forhold til elevernes/kursisternes faglige niveau, trivsel samt overgang til videregående uddannelse.

	§ 61. Institutionen beslutter, hvordan dens evalueringsstrategi, jf. § 19, og evaluering af særlige faglige og pædagogiske indsatsområder indgår i skolens kvalitetssystem.

	§ 62. På grundlag af selvevalueringen udarbejder institutionen årligt en skriftlig opfølgningsplan.

	Stk. 2. Institutionens opfølgningsplan skal indeholde oplysninger om ændringsbehov, løsningsforslag og operationelle kvalitetsmål. Det skal tillige fremgå af opfølgningsplanen, hvilke handlinger institutionen iværksætter som led i opfølgningen samt en plan for, hvordan handlingerne iværksættes og evalueres.

	Stk. 3. Institutionens bestyrelse drøfter på et møde den gennemførte selvevaluering og lederens forslag til opfølgningsplan. Institutionen offentliggør efterfølgende selvevalueringen og opfølgningsplanen på institutionens hjemmeside.

	Stk. 4. De seneste tre års opfølgningsplaner skal være tilgængelige på institutionens hjemmeside.

	§ 63. Som led i institutionens selvevaluering gennemfører institutionen årligt en måling af elevernes trivsel.

	Stk. 2. Institutionen gennemfører trivselsmålingen ved at anvende et spørgeskema, som den får eleverne til at udfylde og besvare. Styrelsen for Undervisning og Kvalitet fastsætter indholdet af skemaet og gør det tilgængeligt på ministeriets hjemmeside senest samtidig med oplysningen efter stk. 3 om den fastsatte målingsperiode.

	Stk. 3. Institutionen gennemfører målingen inden for en periode, som Styrelsen for Undervisning og Kvalitet årligt fastsætter for alle institutioner, som udbyder gymnasiale uddannelser. Styrelsen giver institutionen oplysning om den fastsatte periode og offentliggør den på ministeriets hjemmeside.

	Stk. 4. Institutionerne overfører senest en uge efter, at målingen er gennemført, elevernes besvarelser til Styrelsen for It og Læring gennem styrelsens web-service. Styrelsen kan alene anvende oplysningerne fra elevernes besvarelser i statistisk eller videnskabeligt øjemed.

	Stk. 5. Institutionen offentliggør resultaterne af målingen på sin hjemmeside uden oplysninger, som kan henføres til enkeltindivider.

